作者：奚岊
词牌/韵律：长相思慢

paragraphs: 日折霜檐，寒欺雾幕，晴枝浅弄春华。
惊回绮梦，独拥绫衾，腮痕微印朝霞。
倦起心情，念风移霜换，依旧天涯。
雁影水云斜。
算相思、一点愁赊。
问橘楚橙吴，旧香犹在，别后襟袖输他。
琴心知未许，想钿钗、流落谁家。
怕上高楼，归思还、斜阳暮鸦。
几多年、江湖浪识，知心只许梅花。